Ministarstvo vanjskih i europskih poslova Republike Hrvatske, Trg N.Š. Zrinskog 7-8,
10 000 Zagreb, OIB, kojeg zastupa davatelj financijskih sredstava (u daljnjem tekstu:Ministarstvo)i
Udruga/umjetnička organizacija/fizička osoba/samostalni umjetnik, adresa, OIB, koju
zastupa …. (u daljnjem tekstu: Korisnik)
UGOVOR br.
o dodjeli financijskih sredstava za (naziv projekta) iz sredstava Državnog proračuna
Ministarstva
Članak 1.
Ovim ugovorom uređuju se međusobna prava i obveze ugovornih strana u provedbi projekta(naziv) (u daljnjem tekstu: Projekt), koji će se održati (mjesto održavanja/vrijeme održavanja)
sukladno Odluci o dodijeli financijskih sredstava (KLASA:, URBROJ:)Na temelju provedenog Javnog poziva za predlaganje projekata kulturne promidžbe, javne
diplomacije i međunarodne prepoznatljivosti Republike Hrvatske koji će se provoditi uorganizaciji Ministarstva vanjskih i europskih poslova i diplomatsko-konzularnih
predstavništava Republike Hrvatske u svijetu (KLASA:, URBROJ:) i Odluke o odabiru
projekata temeljem tog Poziva, Ministarstvo će isplatiti Korisniku na teret sredstava
osiguranih u Državnom proračunu iznos do ______________kn.
Sredstva se mogu koristiti isključivo za provedbu Projekta sukladno definiranim uvjetima
Javnog poziva i dostavljenim obrascima prijavnice i proračuna.
Članak 2.
Odobrena financijska sredstva iz članka 1. ovog ugovora isplatiti će se na žiro-račun
Korisnika, IBAN otvoren kod ………………….. banka, na način da se isplaćuje predujam uroku od 30 dana od potpisivanja ugovora, odnosno u skladu s utvrđenim vremenomodržavanja projekta, 30 dana prije datuma izvršenja projekta.
Za potrebe isplate predujma korisnik pri potpisivanju ugovora dostavlja solemniziranu bjankozadužnicu koja se ovjerava na iznos predujma i ostaje u Ministarstvu do kraja provedbe
projekta, odnosno ako ne bude realizirana vraća se korisniku nakon odobrenja konačnog
izvješća o provedbi projekta.
Ostatak iznosa, odnosno prihvatljivih troškova, isplaćuje se u roku od 30 dana od datuma
prihvaćanja završnog izvješća od strane Ministarstva.
Kao datum prihvaćanja završnog izvješća određuje se datum ovjeravanja i slanja službenog
dopisa Ministarstva Korisniku. Navedeni ostatak isplaćuje se na temelju Zahtjeva za isplatu
sredstava koji Korisnik šalje Ministarstvu.

Članak 3.
Korisnik se obvezuje da će Ministarstvu dostaviti Izvješće o izvršenom projektu koje trebasadržavati programsko i financijsko izvješće (u pisanom obliku). Financijsko izvješće trebasadržavati kopije svih plaćenih računa koji glase na Korisnika i obračun svih programskih
troškova.
Izvješće se podnosi na propisanom obrascu Ministarstva i sastavni je dio Ugovora.
Korisnik podnosi izvješće o izvršenom projekta u roku od 30 dana od dana završetka projekta.
Članak 4.
Ministarstvo pridržava pravo kontinuiranog praćenja i vrednovanja izvršenja projekta
Korisnika iz članka 1. ovog ugovora, te preispitivanje financija i troškova u bilo koje vrijeme
trajanja sufinanciranja te u razdoblju od 3 godine nakon završetka projekta.
Članak 5.
Korisnik ovlašćuje Ministarstvo da radi nadzora namjenskog korištenja sredstava iz čl. 1.
neposredno kontaktira sve pravne i fizičke osobe kojima je prema priloženoj dokumentaciji
Korisnik isplatio novčana sredstva koja je dobio od Ministarstva za financiranje projekta.
Članak 6.
Korisnik se obvezuje pravodobno obavijestiti Ministarstvo o manjim i većim izmjenama
ugovora.
Manje izmjene ugovora mogu biti:- izmjene proračuna između proračunskih poglavlja manje od 15%- promjena bankovnog računa Korisnika- promjena adrese ili drugih kontakata Korisnika
Manje izmjene ne zahtijevaju izradu dodatka Ugovoru.
Veće izmjene ugovora su:- zamjena člana izvoditelja projektnih aktivnosti- promjena projektnih aktivnosti koja značajno utječe na opseg i ciljeve (npr. promjene uvremenskom rasporedu provedbe aktivnosti)- izmjene proračuna između proračunskih poglavlja veće od 15%- produženje trajanja provedbe projekta- dodatak novih aktivnosti u projekt
Veće izmjene ugovora zahtijevaju izradu dodatka ugovoru i njegovo potpisivanje od strane
Ministarstva i Korisnika. Ministarstvo odlučuje kod svake obavijesti radi li se o manjoj ili
većoj izmjeni i sukladno tome odlučuje je li potrebno izraditi dodatak ugovoru.
Članak 7.
Izmjene ugovornih obveza Korisnik može zatražiti najkasnije 30 dana prije isteka rokaizvršenja projekta. Svaka izmjena ugovornih obveza treba biti zatražena i odobrena u pisanomobliku.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje
odluku o financiranju ili postupanje u skladu s načelom jednakog postupanja.
Zahtjev za većim izmjenama ugovora Korisnik dostavlja Ministarstvu u pisanom obliku sobrazloženjem i popratnom dokumentacijom kojom se opravdava taj zahtjev.
Ministarstvo ima pravo ne odobriti prenamjenu dijela sredstava i/ili produljenje razdoblja
provedbe projekta ako se time bitno mijenja sadržaj i priroda projekta ili ako zahtjev nemautemeljenje u objektivnim razlozima za prenamjenu i/ili produljenje razdoblja provedbe.
Odluku o odobrenju ili neodobrenju izmjena Ministarstvo mora donijeti u roku od 20 radnih
dana od dostave obavijesti od strane Korisnika.
Članak 8.
Ako Ministarstvo utvrdi da je Korisnik nenamjenski koristio financijska sredstva za izvršenje
projekta iz članka 1. ovog Ugovora ili nije proveo projekt u ugovorenom razdoblju, ako nije
podnio odgovarajuće izvještaje u roku i sa sadržajem određenim u članku 3., ili ako
Ministarstvu ne omogući nadzor nad namjenskim korištenjem sredstava iz članka 4. i 5.,
daljnja isplata bit će obustavljena, a Korisnik dužan vratiti primljena nenamjenski utrošena ili
neutrošena sredstva, uz pripadajuću zakonsku zateznu kamatu, u roku od 30 dana od danaprimitka pisane obavijesti Ministarstva o potrebi vraćanja zaprimljenih sredstava.
Članak 9.
Ako Ministarstvo utvrdi da Korisnik nije ispunio ugovorne obveze, uskratit će pravo na
dodjelu financijskih sredstava projektima korisnika u sljedeće dvije godine.
Članak 10.
Korisnik se obvezuje na svim tiskanim, video i drugim materijalima vezanim uz projekt
istaknuti logotip i naziv Ministarstva kao institucije koja financira projekt koji je predmetugovora.
Korisnik je suglasan da Ministarstvo koristi i objavljuje dostavljene mu fotografije, video i
audio zapise iz stavka 1. ovog članka u cilju promicanja Poziva za dodjelu financijskih
sredstava, kao doprinosa Ministarstva promidžbi Republike Hrvatske u zemlji i svijetu.
U članku će se dodatno utvrditi prava i obveze Ministarstva i Korisnika kod daljnjeg
korištenja izložbe za potrebe promidžbe Republike Hrvatske u svijetu.
Članak 11.
Ministarstvo ne snosi odgovornost, neposrednu ili posrednu, za štete proizašle iz bilo koje
aktivnosti Korisnika u provedbi ugovorenog projekta.
Članak 12.
Na elemente financiranja projekta udruga/umjetničkih organizacija koji nisu uređeni ovimugovorom na odgovarajući se način primjenjuju Opći uvjeti propisani člancima 37. do 50. i

52. do 54. Uredbe o kriterijima, mjerilima i postupcima financiranja i ugovaranja programa iprojekata od interesa za opće dobro koje provode udruge („Narodne novine“ broj 26/15).
Članak 13.
U slučaju da se spor u provedbi ovog ugovora između Ministarstva i Korisnika ne možeriješiti sporazumno niti putem postupka mirenja, spor rješava stvarno nadležan sud u Zagrebu.
Članak 14.
Obrazac prijavnice i proračuna koji je Korisnik dostavio prijavljujući se na Poziv, sastavni su
dio ovog ugovora i čine njegove Priloge 1 i 2.
Članak 15.
Za svaki oblik komunikacije – dostavu obavijesti o izmjenama i dopunama ugovora i dostavu
izvještaja – koji je povezan s ovim ugovorom, potrebno je navesti referentni broj ugovora inaziv projekta te ga poslati na sljedeće adrese:
Za davatelja:
Ministarstvo vanjskih i europskih poslova, Trg N.Š. Zrinskog 7-8, 10 000 Zagreb,
kul.poziv@mvep.hr
Za korisnika……………………
Članak 16.
Ovaj ugovor sastavljen je u tri (3) istovjetna primjerka, od kojih jedan (1) primjerak zadržavaKorisnik, a dva primjerka Ministarstvo.
Članak 17.
Ugovor stupa na snagu danom kada ga potpiše posljednja ugovorna strana.
Zagreb,KLASA:URBROJ:DAVATELJ FINANICIJSKIH
SREDSTAVA___________________________
Prilozi:- Obrazac prijavnice- Obrazac proračuna

KORISNIK_________________________